แนวโน้มหุ้นลุ้นรีบาวน์ทางเทคนิค
นักวิเคราะห์คาดแนวโน้มดัชนีเช้าลุ้นเทคนิคเคิลรีบาวน์ ตลาดจะเป็นลักษณะเก็งกำไรหุ้นรายตัว เนื่องจากไม่มีปัจจัยใหม่ รอความชัดเจนกรณี 3 จี
22 พ.ย. 2555

นักวิเคราะห์คาดแนวโน้มดัชนีเช้าลุ้นเทคนิคเคิลรีบาวน์ ตลาดจะเป็นลักษณะเก็งกำไรหุ้นรายตัว เนื่องจากไม่มีปัจจัยใหม่ รอความชัดเจนกรณี 3 จี
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน คาดว่า เช้านี้มีโอกาสเทคนิคเคิลรีบาวน์ เนื่องจากยังไม่มีปัจจัยใหม่ๆ เข้ามา โดยเป็นการเก็งกำไรรายตัวมากกว่า เช่นกลุ่ม Commudity ที่ราคาน้ำมันกระเตื้องขึ้นทำให้หุ้นโรงกลั่นหรือปิโตรฯ ขยับขึ้นมาบางส่วน และกลุ่มธนาคาร นอกจากนี้ก็จะต้องรอเรื่องของความชัดเจนในส่วนของสื่อสารต่อไปอีกระยะหนึ่ง
ขณะที่ตลาดภูมิภาค แกว่งตัวบวก-ลบ คละกัน แต่ยังไม่มีอะไรโดดเด่นมากนัก ยกเว้นประเทศญี่ปุ่นที่ใช้กลุ่มส่งออกด้วยค่าเงินเยนที่อ่อนค่า และคาดว่าจะยังไม่มีปัจจัยอะไรใหม่ๆเข้ามาในวันนี้ พร้อมให้แนวรับที่ 1,265 จุด แนวต้าน 1,282-1,285 จุด